title: Odluka Vijeća (ZVSP) 2022/337 od 28. veljače 2022. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine

text:
                  28.2.2022

                  HR

                  Službeni list Europske unije

                  L 59/1

         ODLUKA VIJEĆA (ZVSP) 2022/337
         od 28. veljače 2022.
         o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 17. ožujka 2014. donijelo Odluku 2014/145/ZVSP (1).

                     (2)

                     Unija je i dalje nepokolebljiva u svojoj potpori suverenitetu i teritorijalnoj cjelovitosti Ukrajine.

                     (3)

                     U zaključcima od 24. i 25. lipnja 2021. Europsko vijeće pozvalo je Rusiju da u potpunosti preuzme svoj dio odgovornosti u osiguravanju potpune provedbe sporazumâ iz Minska, što je ključan uvjet za sve bitne promjene stajališta Unije. Europsko vijeće naglasilo je da je potreban čvrst i koordiniran odgovor Unije i njezinih država članica na sve daljnje zlonamjerne, protuzakonite i remetilačke aktivnosti Rusije, uz potpuno iskorištavanje svih instrumenata koje Unija ima na raspolaganju te osiguravanje koordinacije s partnerima. U tu svrhu Europsko vijeće ujedno je pozvalo Komisiju i Visokog predstavnika Unije za vanjske poslove i sigurnosnu politiku („Visoki predstavnik”) da predstave mogućnosti za dodatne mjere ograničavanja, uključujući gospodarske sankcije.

                     (4)

                     U zaključcima od 16. prosinca 2021. Europsko vijeće naglasilo je da Rusija hitno treba smiriti napetosti nastale zbog njezine povećane vojne prisutnosti duž granice s Ukrajinom te agresivne retorike. Europsko vijeće ponovno je istaknulo svoju punu potporu suverenitetu i teritorijalnoj cjelovitosti Ukrajine. Iako potiče diplomatske napore i podupire normandijski format u postizanju potpune provedbe sporazumâ iz Minska, Europsko vijeće izjavilo je da će svaka daljnja vojna agresija prema Ukrajini imati goleme posljedice i visoku cijenu, što uključuje mjere ograničavanja u koordinaciji s partnerima.

                     (5)

                     Vijeće je 24. siječnja 2022. odobrilo zaključke u kojima je osudilo kontinuirana agresivna djelovanja Rusije i njezine prijetnje Ukrajini te pozvalo Rusiju da smiri napetosti, poštuje međunarodno pravo i uključi se u konstruktivan dijalog putem uspostavljenih međunarodnih mehanizama. Vijeće je iznova potvrdilo potpunu predanost Unije ključnim načelima na kojima se temelji europska sigurnost i koja su sadržana u Povelji Ujedinjenih naroda (UN) i osnivačkim dokumentima Organizacije za europsku sigurnost i suradnju (OESS), uključujući Helsinški završni akt i Parišku povelju. Ta ključna načela posebno uključuju suverenu jednakost i teritorijalnu cjelovitost država, nepovredivost granica, suzdržavanje od prijetnje ili uporabe sile i slobodu država da odaberu ili izmijene vlastite sigurnosne mjere. Vijeće je izjavilo da se o tim načelima ne može pregovarati, ona ne podliježu reviziji ili ponovnom tumačenju te da Rusija njihovim kršenjem postavlja zapreku zajedničkom i nedjeljivom sigurnosnom prostoru u Europi te ugrožava mir i stabilnost na europskom kontinentu. Podsjećajući na zaključke Europskog vijeća od 16. prosinca 2021., Vijeće je ponovno istaknulo da će svaka daljnja vojna agresija Rusije prema Ukrajini imati goleme posljedice i visoku cijenu, što uključuje širok raspon sektorskih i pojedinačnih mjera ograničavanja koje bi se donosile u suradnji s partnerima.

                     (6)

                     Visoki predstavnik 19. veljače 2022. dao je izjavu u ime Unije u kojoj je izrazio zabrinutost zbog velikog gomilanja ruskih oružanih snaga u Ukrajini i oko nje te pozvao Rusiju da se uključi u smislen dijalog i diplomaciju, pokaže suzdržanost i smiri napetosti znatnim povlačenjem vojnih snaga iz područja u blizini ukrajinske granice.

                     (7)

                     Predsjednik Ruske Federacije 21. veljače 2022. potpisao je dekret kojim se priznaje „neovisnost i suverenitet” područja ukrajinskih regija Donjecka i Luhanska koja nisu pod kontrolom vlade te ruskim oružanim snagama naredio da stupe na ta područja.

                     (8)

                     Visoki predstavnik 22. veljače 2022. dao je izjavu u ime Unije osuđujući tu nezakonitu radnju kojom se dodatno podrivaju suverenitet i neovisnost Ukrajine i koja predstavlja teško kršenje međunarodnog prava i međunarodnih sporazuma, uključujući Povelju UN-a, Helsinški završni akt, Parišku povelju i Memorandum iz Budimpešte, kao i sporazumâ iz Minska i Rezolucije Vijeća sigurnosti UN-a 2202(2015). Visoki predstavnik apelirao je na Rusiju, kao stranku u sukobu, da poništi to priznanje, drži se svojih obveza, poštuje međunarodno pravo i vrati se raspravama u okviru normandijskog formata i trilateralne kontaktne skupine. Najavio je da će Unija odgovoriti na ta najnovija kršenja od strane Rusije hitnim donošenjem dodatnih mjera ograničavanja.

                     (9)

                     Predsjednik Ruske Federacije 24. veljače 2022. najavio je vojnu operaciju u Ukrajini te su ruske oružane snage započele napad na Ukrajinu. Taj je napad očito kršenje teritorijalne cjelovitosti, suvereniteta i neovisnosti Ukrajine.

                     (10)

                     Visoki predstavnik 24. veljače 2022. dao je izjavu u ime Unije u kojoj najoštrije osuđuje ničim izazvanu invaziju Ukrajine koju su izvršile oružane snage Ruske Federacije i sudjelovanje Bjelarusa u toj agresiji na Ukrajinu. Visoki predstavnik naveo je da će odgovor Unije uključivati i sektorske i pojedinačne mjere ograničavanja.

                     (11)

                     Europsko vijeće 24. veljače 2022. najoštrije je osudilo ničim izazvanu i neopravdanu vojnu agresiju Ruske Federacije na Ukrajinu. Svojim nezakonitim vojnim djelovanjima Rusija teško krši međunarodno pravo i načela Povelje UN-a te ugrožava europsku i svjetsku sigurnost i stabilnost. Europsko vijeće, u bliskoj suradnji s našim partnerima i saveznicima, postiglo je dogovor o daljnjim mjerama ograničavanja koje će imati goleme i ozbiljne posljedice za Rusiju zbog njezinih djelovanja.

                     (12)

                     S obzirom na ozbiljnost situacije Vijeće smatra da bi 26 osobu i jedan subjekt trebalo dodati na popis osoba, subjekata i tijela koji podliježu mjerama ograničavanja iz Priloga Odluci 2014/145/ZVSP.

                     (13)

                     Odluku 2014/145/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Osobe i subjekt navedeni na popisu u Prilogu ovoj Odluci dodaju se na popis naveden u Prilogu Odluci 2014/145/ZVSP.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 28. veljače 2022.

                  Za Vijeće

                  Predsjednik

               J.-Y. LE DRIAN

            (1)  Odluka Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL L 78, 17.3.2014., str. 16.).

            PRILOG
            Sljedeće osobe i subjekti dodaju se na popis osoba, subjekata i tijela naveden u Prilogu Odluci 2014/145/ZVSP:

                        1.

                        Osobe

                                    Ime

                                    Identifikacijski podaci

                                    Obrazloženje

                                    Datum uvrštenja

                                    „671.

                                    Igor Ivanovich SECHIN
                                    (Игорь Иванович СЕЧИН)

                                    Datum rođenja: 7.9.1960.
                                    Mjesto rođenja: Lenjingrad, SSSR (sada Ruska Federacija)
                                    Državljanstvo: rusko
                                    Spol: muški

                                    Igor Sechin glavni je izvršni direktor ruske državne naftne kompanije Rosneft koja je jedan od najvećih svjetskih proizvođača sirove nafte. Jedan je od najpouzdanijih i najbližih savjetnika Vladimira Putina, kao i njegov osobni prijatelj. Svakodnevno je u kontaktu s ruskim predsjednikom. Smatra se jednim od najmoćnijih članova ruske političke elite. Njegove su veze s Vladimirom Putinom duge i duboke. Radio je s predsjednikom u uredu gradonačelnika Sankt Peterburga 1990-ih te je otad dokazao svoju odanost. G. Sechin je 1999. postao zamjenik voditelja administracije Vladimira Putina, 2008. potpredsjednik vlade, a 2012. i glavni izvršni direktor društva Rosneft. Jedan je od ruskih oligarha koji djeluju u partnerstvu s ruskom državom.

                                    28.2.2022.

                                    Jedna je od osoba iz Putinova kruga koje primaju financijsku dobit i važne zadaće u zamjenu za podređenost i odanost. Predsjednik mu je povjerio važne i teške zadaće te je nagrađen vodećim položajem u društvu Rosneft i velikim bogatstvom. Društvo Rosneft koje vodi Igor Sechin sudjelovalo je u financiranju vinograda uz palaču u blizini Gelendžika za koju se vjeruje da se njome osobno koristi predsjednik Putin.
                                    Stoga je aktivno pružao materijalnu ili financijsku potporu ruskim donositeljima odluka i imao koristi od ruskih donositelja odluka koji su odgovorni za pripojenje Krima i destabilizaciju Ukrajine.
                                    Nadalje, Rosneft Aero, društvo kći društva Rosneft čiji je g. Sechin glavni izvršni direktor, isporučuje mlazno gorivo u zračnu luku Simferopolj koja osigurava zračnu vezu između područja nezakonito pripojenog Krima i Sevastopolja i Rusije. On stoga podupire konsolidaciju pripojenja nezakonito pripojenog Krimskog poluotoka Ruskoj Federaciji, čime se dodatno podrivaju teritorijalna cjelovitost, suverenitet i neovisnost Ukrajine.

                                    672.

                                    Nikolay Petrovich TOKAREV
                                    (Николай Петрович ТОКАРЕВ)

                                    Datum rođenja: 20.12.1950.
                                    Mjesto rođenja: Karaganda, Kazahstanski SSR (sada Kazahstan)

                                    Nikolaj Tokarev glavni je izvršni direktor velikog ruskog naftnog i plinskog poduzeća Transneft. Dugogodišnji je poznanik i bliski suradnik Vladimira Putina. Osamdesetih godina 20. stoljeća služio je zajedno s Putinom u KGB-u. G. Tokarev je jedan od ruskih državnih oligarha koji su tijekom konsolidacije vlasti predsjednika Putina u 2000-tima preuzeli kontrolu nad velikim dijelovima državne imovine i koji djeluju u bliskom partnerstvu s ruskom državom. G. Tokarev vodi društvo Transneft, jedno od najvažnijih ruskih poduzeća pod kontrolom vlade, koje prevozi znatnu količinu ruske nafte kroz dobro razvijenu mrežu plinovoda.
                                    Društvo Transneft koje vodi Nikolaj Tokarev jedan je od glavnih sponzora palače u blizini Gelendžika za koju se općenito vjeruje da se njome osobno koristi predsjednik Putin. Ostvaruje koristi zbog bliske povezanosti s ruskim vlastima. Bliski srodnici i poznanici g. Tokareva obogatili su se zahvaljujući ugovorima sklopljenima s poduzećima u državnom vlasništvu.
                                    Stoga je aktivno pružao materijalnu ili financijsku potporu ruskim donositeljima odluka i imao koristi od ruskih donositelja odluka koji su odgovorni za pripojenje Krima i destabilizaciju Ukrajine.

                                    28.2.2022.

                                    673.

                                    Alisher USMANOV
                                    (ruski: Алишер Бурханович УСМАНОВ; uzbečki: Alisher USMONOV)

                                    Datum rođenja: 9.9.1953.
                                    Mjesto rođenja: Čust, Uzbečki SSR, Sovjetski Savez
                                    Funkcija: ruski oligarh

                                    Alisher Usmanov prokremaljski je oligarh s osobito bliskim vezama s ruskim predsjednikom Vladimirom Putinom. Poznat je kao jedan od omiljenih oligarha Vladimira Putina. Smatra se da je jedan od ruskih poslovnih ljudi i dužnosnika kojima je povjereno servisiranje financijskih tokova, ali čiji položaj ovisi o volji predsjednika. G. Usmanov je navodno izvještavao u ime predsjednika Putina te je rješavao njegove poslovne probleme. Prema spisima FinCEN-a platio je 6 milijuna USD Valentinu Yumashevu, utjecajnom savjetniku Vladimira Putina. Dmitrij Medvedev, zamjenik predsjednika Vijeća sigurnosti Rusije i bivši predsjednik i premijer Rusije, osobno se koristio luksuznim rezidencijama pod kontrolom g. Usmanova.
                                    Stoga je aktivno pružao materijalnu ili financijsku potporu ruskim donositeljima odluka koji su odgovorni za pripojenje Krima i destabilizaciju Ukrajine.

                                    28.2.2022.

                                    G. Usmanov ima udjele u poduzećima koja se bave željeznom rudom i čelikom, medijima i internetom. Čelični div Metalloinvest njegov je najveći holding. Nakon što je g. Usmanov preuzeo kontrolu nad svakodnevnim poslovanjem Kommersanta, sloboda uredničkog osoblja bila je ograničena, a novine su postale izrazito prokremaljski nastrojene. Pod vlasništvom g. Usmanova Kommersant je objavio propagandistički protuukrajinski članak Dmitrija Medvedeva, u kojem je bivši ruski predsjednik tvrdio da je besmisleno započeti razgovore s trenutačnim ukrajinskim vlastima, koje su, prema njegovu mišljenju, pod izravnom stranom kontrolom.
                                    Stoga je aktivno podupirao politike ruske vlade, čiji je cilj destabilizacija Ukrajine.

                                    674.

                                    Petr Olegovich AVEN
                                    (Пëтр Олегович АВЕН)

                                    Datum rođenja: 16.3. 1955.
                                    Mjesto rođenja: Moskva, Ruska Federacija
                                    Funkcija: oligarh blizak Vladimiru Putinu. Jedan od glavnih dioničara grupe Alfa
                                    Spol: muški

                                    Petr Aven jedan je od najbližih oligarha Vladimira Putina. Važan je dioničar grupe Alfa, koja uključuje jednu od glavnih ruskih banaka, Alfa Bank. On je jedan od oko 50 bogatih ruskih poduzetnika koji se redovito sastaju s Vladimirom Putinom u Kremlju. Ne djeluje neovisno o zahtjevima predsjednika. Prijatelj je Vladimira Putina od početka 1990-ih. Kao ministar vanjskih gospodarskih odnosa pomagao je Vladimiru Putinu, tadašnjem zamjeniku gradonačelnika Sankt Peterburga, u pogledu istrage povjerenstva Salje. Poznat je i kao posebno blizak osobni prijatelj Igora Sechina, glavnog izvršnog direktora Rosnefta i ključnog Putinova saveznika. Najstarija kći Vladimira Putina, Marija, vodila je dobrotvorni projekt Alfa-Endo, koji je financirao Alfa Bank.
                                    G. Aven je ostvario koristi od veza s vladom. Napisao je pismo Vladimiru Putinu u kojem se žali na odluku Moskovskog arbitražnog suda u pravnom predmetu koji se odnosi na interese jednog od Avenovih poduzeća. Vladimir Putin naložio je ruskom glavnom državnom odvjetniku da istraži slučaj. Vladimir Putin nagradio je grupu Alfa zbog njezine odanosti ruskim vlastima na način da je planovima stranih ulaganja te grupe pružio političku potporu.

                                    28.2.2022.

                                    G. Aven i njegov poslovni partner Mikhail Fridman sudjelovali su u naporima Kremlja da ukine zapadne sankcije koje su uvedene radi suzbijanja ruske agresivne politike protiv Ukrajine. Vladimir Putin upozorio je 2016. g. Avena na moguće dodatne sankcije Sjedinjenih Američkih Država protiv Avena i/ili Alfa Banke te mu je predložio poduzimanje koraka kako bi Aven zaštitio sebe i Alfa-Bank, što je ovaj i učinio. U 2018. g. Aven i g. Fridman posjetili su Washington kako bi u okviru neslužbene misije prenijeli poruku ruske vlade o sankcijama SAD-a i protusankcijama Ruske Federacije.
                                    Stoga je aktivno pružao materijalnu ili financijsku potporu ruskim donositeljima odluka i imao koristi od ruskih donositelja odluka koji su odgovorni za pripojenje Krima i destabilizaciju Ukrajine. Ujedno je podupirao djelovanja ili politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine.

                                    675.

                                    Mikhail Maratovich FRIDMAN
                                    (Михаил Маратович ФРИДМАН)

                                    Datum rođenja: 21.4.1964.
                                    Mjesto rođenja: Lviv, Ukrajinski SSR
                                    Spol: muški

                                    Mihail Fridman osnivač je i jedan od glavnih dioničara grupe Alfa, koja uključuje veliku rusku banku Alfa Bank. Uspio je razviti snažne veze s administracijom Vladimira Putina te ga nazivaju glavnim ruskim financijerom i podupirateljem užeg Putinova kruga. Zahvaljujući vezama s vladom uspio je steći državnu imovinu. Najstarija kći Vladimira Putina, Marija, vodila je dobrotvorni projekt Alfa-Endo, koji je financirao Alfa Bank. Vladimir Putin nagradio je grupu Alfa zbog njezine odanosti ruskim vlastima na način da je planovima stranih ulaganja te grupe pružio političku potporu.
                                    G. Fridman i njegov poslovni partner Petr Aven sudjelovali su u naporima Kremlja da ukine zapadne sankcije koje su uvedene radi suzbijanja ruske agresivne politike protiv Ukrajine. U 2018. g. Fridman i g. Aven posjetili su Washington kako bi u okviru neslužbene misije prenijeli poruku ruske vlade o sankcijama SAD-a i protusankcijama Ruske Federacije.

                                    28.2.2022.

                                    Stoga je aktivno pružao materijalnu ili financijsku potporu ruskim donositeljima odluka i imao koristi od ruskih donositelja odluka koji su odgovorni za pripojenje Krima i destabilizaciju Ukrajine. Ujedno je podupirao djelovanja ili politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine.

                                    676.

                                    Sergei Pavlovich ROLDUGIN (Сергей Павлович РОЛДУГИН)

                                    Datum rođenja: 28.9.1951.
                                    Mjesto rođenja: oblast Sahalin
                                    Violončelist
                                    Funkcija: poslovni čovjek, blizak prijatelj Vladimira Putina.

                                    G. Roldugin poslovni je čovjek blisko povezan s Vladimirom Putinom. Dio je Putinove tajne financijske mreže. Posjeduje najmanje pet offshore subjekata i svoju imovinu drži u banci Bank Rossiya (na koju se primjenjuju sankcije Unije), koja je u Moskvi poznata kao „Putinov novčanik”. Prema istraživanju Međunarodnog konzorcija istraživačkih novinara g. Roldugin odgovoran je za „prebacivanje” najmanje 2 milijarde USD putem banaka i offshore poduzeća u okviru Putinove skrivene financijske mreže. Sudjelovao je i u aferi „Troika Laundromat” i usmjerio milijarde američkih dolara kroz sustav. Štoviše, primio je više od 69 milijuna USD putem poduzeća u okviru afere „Troika Laundromat”
                                    Stoga je odgovoran za aktivno pružanje materijalne ili financijske potpore ruskim donositeljima odluka koji su odgovorni za pripojenje Krima i destabilizaciju Ukrajine.

                                    28.2.2022.

                                    677.

                                    Dmitry Sergeyevich PESKOV
                                    (Дмитрий Сергеевич ПЕСКОВ)

                                    Datum rođenja: 17.10.1967.
                                    Mjesto rođenja: Moskva, Ruska Federacija
                                    Spol: muški

                                    Dmitri Peskov glasnogovornik je predsjednika Putina. Javno je branio agresivnu politiku Rusije protiv Ukrajine, uključujući nezakonito pripojenje Krima i Sevastopolja koje je izvršila Ruska Federacija. U brojnim izjavama isticao je da je područje Krima i Sevastopolja sastavni dio Rusije i da njihovo vraćanje Ukrajini nije moguće. Ukrajinsko djelovanje usmjereno na okončanje ruske okupacije Krimskog poluotoka nazvao je teritorijalnim zahtjevom protiv Rusije. Izrazio je mišljenje o nemogućnosti pregovora s ukrajinskim vlastima i istaknuo da ih ruska strana ne smatra partnerom. Protivno činjenicama izjavio je da u Donbasu nema ruskih trupa. Prenio je i poruku da sankcije Zapada nemaju stvarnog učinka na Rusiju. Zaprijetio je da će Rusija kao odgovor na to uvesti protusankcije.
                                    Stoga je aktivno podupirao djelovanja ili politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine, kao i stabilnost i sigurnost u Ukrajini.

                                    28.2.2022.

                                    678.

                                    Dmitry Nikolaevich CHERNYSHENKO
                                    (Дмитрий Николаевич ЧЕРНЫШЕНКО)

                                    Datum rođenja: 20.9.1968.
                                    Mjesto rođenja: Saratov, Rusija
                                    Funkcija: potpredsjednik ruske vlade zadužen za turizam, sport, kulturu i komunikacije
                                    član upravnog odbora Ruskih željeznica
                                    Spol: muški

                                    Dmitry Chernyshenko potpredsjednik je ruske vlade zadužen za turizam, sport, kulturu i komunikacije te član upravnog odbora Ruskih željeznica, kojeg je na taj položaj imenovala vlada Ruske Federacije.
                                    U listopadu 2021. Rusija je započela s dosad neviđenim povećanjem vojne prisutnosti na ukrajinskoj granici i blizu nje te u okupiranoj ukrajinskoj regiji Krimu. Ruske oružane snage ondje su provodile opsežne vojne vježbe. Time je izazvana eskalacija sukoba te je na Ukrajinu izvršen pritisak koji je doveo do destabilizacije. I vojno osoblje i vojna oprema ruskih oružanih snaga prevezeni su Ruskim željeznicama, u kojima je g. Chernyshenko član upravnog odbora, u područja blizu ukrajinske granice. Rusija je 24. veljače 2022. pokrenula potpunu vojnu agresiju na Ukrajinu.
                                    Stoga je odgovoran za aktivno podržavanje ili provođenje djelovanja ili politika kojima se podrivaju ili ugrožavaju teritorijalna cjelovitost, suverenitet i neovisnost Ukrajine, kao i stabilnost i sigurnost u Ukrajini.

                                    28.2.2022.

                                    679.

                                    Irek Envarovich FAIZULLIN
                                    (Ирек Энварович ФАЙЗУЛЛИН)

                                    Datum rođenja: 8.12.1962.
                                    Mjesto rođenja: Kazan, SSSR, sada Ruska Federacija
                                    Funkcija: član upravnog odbora Ruskih željeznica.
                                    Ministar gradnje i stanovanja Ruske Federacije.
                                    Spol: muški

                                    G. Irek Faizullin ruski je ministar gradnje i stanovanja i član upravnog odbora Ruskih željeznica, kojeg je na taj položaj imenovala vlada Ruske Federacije.
                                    U listopadu 2021. Rusija je započela s dosad neviđenim povećanjem vojne prisutnosti na ukrajinskoj granici i blizu nje te na okupiranom ukrajinskom Krimu. Ruske oružane snage ondje su provodile opsežne vojne vježbe. Time je izazvana eskalacija sukoba te je na Ukrajinu izvršen pritisak koji je doveo do destabilizacije. I vojno osoblje i vojna oprema ruskih oružanih snaga prevezeni su Ruskim željeznicama, u kojima je g. Faizullin član upravnog odbora, u područja blizu ukrajinske granice.
                                    Stoga je odgovoran za aktivno podržavanje ili provođenje djelovanja ili politika kojima se podrivaju ili ugrožavaju teritorijalna cjelovitost, suverenitet i neovisnost Ukrajine, kao i stabilnost i sigurnost u Ukrajini.

                                    28.2.2022.

                                    680.

                                    Vitaly Gennadyevich SAVELYEV
                                    (Виталий Геннадьевич САВЕЛЬЕВ)

                                    Datum rođenja: 18.1.1954.
                                    Mjesto rođenja: Taškent, Uzbekistan
                                    Funkcija: član upravnog odbora Ruskih željeznica. Ruski ministar prometa od 2020., bivši glavni izvršni direktor Aeroflota

                                    Vitaly Savelyev ministar je prometa Ruske Federacije i član upravnog odbora Ruskih željeznica, kojeg je na taj položaj imenovala vlada Ruske Federacije. Bivši je glavni izvršni direktor Aeroflota.
                                    U listopadu 2021. Rusija je započela s dosad neviđenim povećanjem vojne prisutnosti na ukrajinskoj granici i blizu nje te na okupiranom ukrajinskom Krimu. Ruske oružane snage ondje su provodile opsežne vojne vježbe. Time je izazvana eskalacija sukoba te je na Ukrajinu izvršen pritisak koji je doveo do destabilizacije. I vojno osoblje i vojna oprema ruskih oružanih snaga prevezeni su Ruskim željeznicama, u kojima je g. Savelyev član upravnog odbora, u područja blizu ukrajinske granice.

                                    28.2.2022.

                                    Štoviše, Aeroflot je pod vodstvom g. Savelyeva osiguravao redovit zračni prijevoz putnika između ruskih aerodroma i međunarodne zračne luke u Simferopolju te je stoga podupirao konsolidaciju pripojenja nezakonito pripojenog Krimskog poluotoka Ruskoj Federaciji, čime se dodatno ugrožavala teritorijalna cjelovitost, suverenitet i neovisnost Ukrajine.
                                    Stoga je odgovoran za aktivno podržavanje ili provođenje djelovanja ili politika kojima se podrivaju ili ugrožavaju teritorijalna cjelovitost, suverenitet i neovisnost Ukrajine, kao i stabilnost i sigurnost u Ukrajini.

                                    681.

                                    Andrey Anatolyevich TURCHAK
                                    (ТУРЧАК, Андрей Анатольевич)

                                    Datum rođenja: 20.12.1975.
                                    Mjesto rođenja: Lenjingrad, SSSR (sada Ruska Federacija)
                                    Funkcija: Tajnik Općeg tajništva stranke Ujedinjena Rusija
                                    Prvi zamjenik predsjednika Vijeća federacije.

                                    Andrey Turchak tajnik je Općeg tajništva stranke Ujedinjena Rusija i prvi zamjenik predsjednika Vijeća federacije. Njegov politički uspjeh povezan je s njegovim ocem, Anatolyjem Turchakom, koji je trenirao džudo s Vladimirom Putinom i braćom Rotenberg. Promicao je pozitivan stav o priznavanju separatističkih takozvanih „narodnih republika” Donjecka i Luhanska.
                                    Pozivao je ruske vlasti da osiguraju napredno oružje za proruske separatističke snage u regiji Donbas. Javno je izjavio da je nemoguće s ukrajinskim vlastima riješiti sukob u Donbasu na miran način. Izrekao je neosnovane tvrdnje o planiranoj ukrajinskoj vojnoj ofenzivi u Donbasu. Vodio je pregovore s Denisom Pushilinom, čelnikom separatističke takozvane „Narodne Republike” Donjeck. Posjetio je mjesto mobilizacije separatističkih oružanih snaga na prvoj crti u Donbasu kako bi vojnicima takozvane „Narodne Republike” Donjecka osobno čestitao Dan branitelja domovine. Javno je branio odluku Rusije da prizna separatističke „republike” Donbasa. Izjavio je da je Rusija ravnodušna na sankcije Zapada.

                                    28.2.2022.

                                    Stoga je odgovoran za aktivno podržavanje ili provođenje djelovanja ili politika kojima se podrivaju ili ugrožavaju teritorijalna cjelovitost, suverenitet i neovisnost Ukrajine, kao i stabilnost i sigurnost u Ukrajini.

                                    682.

                                    Tigran Edmondovich KEOSAYAN
                                    (Тигран Эдмондович КЕОСАЯН)

                                    Datum rođenja: 4.1.1966.
                                    Mjesto rođenja: Moskva, Rusija
                                    Funkcija: glumac i redatelj, voditelj propagandističke televizijske emisije o političkim pitanjima na kanalu NTV pod nazivom „Međunarodna pilana s Tigranom Keosajanom” (International Sawmill with Tigran Keosayan)

                                    G. Tigran Keosayan filmski je redatelj i novinar koji je širio antiukrajinsku propagandu u ruskim medijima. U svojoj televizijskoj emisiji koju financira država „Međunarodna pilana s Tigranom Keosajanom” (International Sawmill with Tigran Keosayan) kontinuirano je prikazivao Ukrajinu kao slabu i korumpiranu zemlju koja je opstala isključivo zahvaljujući pomoći Zapada. Sugerirao je da ukrajinske vlasti nisu legitimne. Opetovano je tvrdio da Krim pripada Rusiji i da Donbas nije dio Ukrajine. G. Keosayan sudjelovao je u forumu „Ruski Donbas”, koji su organizirale vlasti u takozvanoj „Narodnoj Republici Donjecka” u Donjecku s ciljem širenja doktrine „Ruskog Donbasa”. Javno je optužio Ukrajinu za eskaliranje sukoba.
                                    Stoga je odgovoran za aktivno podržavanje ili provođenje djelovanja ili politika kojima se podrivaju ili ugrožavaju teritorijalna cjelovitost, suverenitet i neovisnost Ukrajine, kao i stabilnost i sigurnost u Ukrajini.

                                    28.2.2022.

                                    Televizijsku emisiju „Međunarodna pilana s Tigranom Keosajanom” (International Sawmill with Tigran Keosayan) financirala su poduzeća u vlasništvu ruske države, što se nije moglo opravdati komercijalnim razlozima, već je g. Keosayan sredstva dobio kao nagradu za svoje propagandističke aktivnosti i odanost Vladimiru Putinu. G. Keosayan režirao je propagandni film „Krimski most. Izgrađeno s ljubavlju! (The Crimean Bridge. Made with Love!), u kojem se veličao Krimski most koji povezuje područje nezakonito pripojenog poluotoka Krima s Rusijom. Film je navodno osmišljen kao dar predsjedniku Putinu. Alexei Gromov, prvi zamjenik šefa kabineta Ureda ruskog predsjednika, pomogao je osigurati državna sredstva za film zahvaljujući čemu je g. Keosayan ostvario financijsku dobit.
                                    Stoga je imao koristi od ruskih donositelja odluka koji su odgovorni za pripojenje Krima ili destabilizaciju Ukrajine.

                                    683.

                                    Olga Vladimirovna SKABEYEVA
                                    (Ольга Владимировна СКАБЕЕВА)

                                    Datum rođenja: 11.12.1984.
                                    Funkcija: suosnivačica i glavna urednica portala REGNUM
                                    Mjesto rođenja: Volzhsky (Volžski), Rusija
                                    Funkcija: novinarka televizijske postaje Rossiya-1, koji je u državnom vlasništvu, i voditeljica političkog talk showa„60 minuta” (60 Minutes)(zajedno sa suprugom Yevgeniyem Popovom), najpopularnijeg talk showa u Rusiji
                                    Spol: ženski

                                    Olga Skabeyeva novinarka je televizijske postaje Rossiya-1, koja je u državnom vlasništvu. Zajedno sa suprugom Yevgeniyem Popovom vodi najpopularniji politički talk show u Rusiji, „60 minuta” (60 Minutes) u kojem je širila antiukrajinsku propagandu i promicala pozitivan stav u pogledu pripajanja Krima i djelovanja separatista u Donbasu.
                                    U svojoj televizijskoj emisiji prikazivala je Ukrajinu na pristran način, opisujući je kao umjetnu državu koju vojno i financijski održava Zapad, koja je stoga satelit Zapada i oruđe u rukama NATO-a. Također je Ukrajinu svela na „suvremenog protivnika Rusije”. Nadalje, često je pozivala goste poput Eduarda Basurina, glasnogovornika vojnog zapovjedništva takozvane „Narodne Republike Donjecka” ili Denisa Pushilina, čelnika takozvane „Narodne Republike Donjecka”. Otjerala je gosta koji se nije slagao s narativima ruske propagande, kao što je ideologija o „ruskom svijetu”. Čini se da je gđa Skabeyeva, kao i njezin suprug, svjesna svoje cinične uloge u ruskoj propagandnoj mašineriji.
                                    Stoga je odgovorna za aktivno podržavanje ili provođenje djelovanja ili politika kojima se podrivaju ili ugrožavaju teritorijalna cjelovitost, suverenitet i neovisnost Ukrajine, kao i stabilnost i sigurnost u Ukrajini.

                                    28.2.2022.

                                    684.

                                    Alexander PONOMARENKO
                                    (Алексaндр Анатольевич ПОНОМАРEНКО)

                                    Datum rođenja: 27.10.1964
                                    Mjesto rođenja: Bilohirsk, Ukrajinski SSR
                                    Funkcija: ruski oligarh, predsjednik upravnog odbora međunarodne zračne luke Sheremetyevo

                                    Alexander Ponomarenko ruski je oligarh i predsjednik upravnog odbora međunarodne zračne luke Sheremetyevo. G. Ponomarenko usko je povezan s drugim oligarsima povezanima s Vladimirom Putinom, kao i sa Sergeyem Aksyonovim, čelnikom takozvane „Republike Krima” na području nezakonito pripojenog poluotoka Krima. Sudjelovao je u financiranju kompleksa s palačom u blizini Gelendžika, za koji se vjeruje da se njime osobno koristi predsjednik Putin.
                                    Stoga je aktivno pružao materijalnu ili financijsku potporu ruskim donositeljima odluka koji su odgovorni za pripojenje Krima i destabilizaciju Ukrajine.

                                    28.2.2022.

                                    685.

                                    Modest Alexeyevich KOLEROV
                                    (Модест Алексеевич КОЛЕРОВ)

                                    Datum rođenja: 12.4.1963.
                                    Mjesto rođenja: Kimovsk, Rusija
                                    Funkcija: suosnivač i glavni urednik portala REGNUM, specijaliziranog za područja koja su nekad bila dio Sovjetskog Saveza; od 2005. do 2007. radio je u predsjedničkoj administraciji
                                    Spol: muški

                                    Modest Kolerov suosnivač je i glavni urednik portala REGNUM, putem kojeg je širio agresivnu i pristranu propagandu protiv Ukrajine i promicao pozitivan stav u pogledu pripajanja Krima i djelovanja separatista u Donbasu. Često je opisivao Ukrajinu kao fašističku ili neonacističku zemlju i prozapadnu marionetu. Izjavio je da je Ukrajina umjetna tvorevina Staljina i Lenjina. U svojim publikacijama tvrdi da Ukrajina svoju neovisnost duguje Rusiji i stoga nema pravo biti suverena država. Također je sugerirao da bi Rusija trebala ukinuti njezino postojanje.
                                    Nadalje, predložio je da se Ukrajina podijeli između njezinih susjeda te je izjavio da bi neovisna Ukrajina bila prijetnja Rusiji. Aktivno je zagovarao priznavanje takozvane „Narodne Republike Donjecka” i takozvane „Narodne Republike Luhanska” te više ruske potpore separatistima u istočnoj Ukrajini. Negirao je dokaze ruske vojne potpore separatistima te je misiju OESS-a u istočnoj Ukrajini opisao kao pristranu i podložnu Kijevu.

                                    28.2.2022.

                                    Stoga je odgovoran za aktivno podržavanje ili provođenje djelovanja ili politika kojima se podrivaju ili ugrožavaju teritorijalna cjelovitost, suverenitet i neovisnost Ukrajine, kao i stabilnost ili sigurnost u Ukrajini, te za ometanje rada međunarodnih organizacija u Ukrajini.

                                    686.

                                    Roman Georgievich BABAYAN
                                    (Роман Георгиевич БАБАЯН)

                                    Datum rođenja: 7.12.1967.
                                    Mjesto rođenja: Baku, Azerbajdžan
                                    Funkcija: novinar, voditelj emisije „Vlastita istina” (Own Truth) na televizijskom kanalu NTV i emisije „Pravo glasa” (Right of Voice) na televizijskoj postaji TV Cent; također je glavni urednik radijske postaje „Moskva govori” (Moscow Speaks); član je i moskovske gradske dume
                                    Spol: muški

                                    G. Roman Babayan novinar je i član moskovske gradske dume. Voditelj je emisije „Vlastita istina” (Own Truth)” na televizijskom kanalu NTV i emisije „Pravo glasa” (Right of Voice) na televizijskoj postaji TV Cent. Također je i glavni urednik radijske postaje „Moskva govori” (Moscow Speaks). Širio je antiukrajinsku propagandu i promicao pozitivan stav u pogledu djelovanja separatista u Donbasu.
                                    U intervjuu za portal Ukraina.ru jasno je izjavio da svaki bi stanovnik Donbasa radije da se regija pridruži Rusiji te je doveo u pitanje pravo Ukrajine na vlastiti teritorij. Nadalje, optužio je ukrajinske vlasti za progon na temelju nacionalnosti u Donbasu i de facto genocid te je izjavio da su Ukrajinci ubili djecu i starije osobe u Donbasu. Podržao je i ruske tvrdnje o „fašističkom režimu” u Ukrajini. Kako bi to učinio, predstavio je nejasnu snimku s vojnicima koji nose pomorsku zastavu nacističke Njemačke te ih opisao kao Ukrajince.
                                    Stoga je odgovoran za aktivno podržavanje ili provođenje djelovanja ili politika kojima se podrivaju ili ugrožavaju teritorijalna cjelovitost, suverenitet i neovisnost Ukrajine, kao i stabilnost i sigurnost u Ukrajini.

                                    28.2.2022.

                                    687.

                                    Yevgeniy Nikolaevich PRILEPIN
                                    (Евгений Николаевич ПРИЛЕПИН),
                                    također poznat kao Zakhar PRILEPIN (ruski: Захар ПРИЛЕПИН),
                                    alias Yevgeniy LAVLINSKIY (Russian: Евгений ЛАВЛИНСКИЙ)

                                    Datum rođenja: 7.7.1975.
                                    Mjesto rođenja: Il’inka, Rusija
                                    Funkcija: novinar, pisac, supredsjednik organizacije „Pravedna Rusija – Patrioti – Za istinu” (A Just Russia – Patriots – For Truth), aktivist

                                    G. Prilepin ruski je aktivist, novinar, pisac i supredsjednik stranke „Pravedna Rusija – Patrioti – Za istinu” (A Just Russia – Patriots – For Truth). Javno je izrazio potporu ruskim separatistima na Krimu i u Donbasu. Poslao je pomoć Donjecku i savjetovao vođe separatista. Sudjelovao je u sukobu u Donbasu na strani separatista, služeći kao zamjenik zapovjednika u jednom od separatističkih bataljuna te je detaljno opisao svoje sudjelovanje.
                                    Nadalje, iskoristio je svoju slavu i ugled poznatog pisca za širenje antiukrajinske propagande i promicanje pozitivnog stava o pripojenju Krima i djelovanju separatista u Donbasu. G. Prilepin opisao je ukrajinske vlasti kao korumpirane, okrivio ih za eskalaciju sukoba, Kijev nazvao ruskim gradom te izjavio da bi krajnji ruski cilj trebao biti osvajanje Kijeva. Sudjelovao je u propagandističkom dokumentarnom filmu „Krim: put kući” (Crimea: The Way Home), u kojem se veliča rusko nezakonito pripajanje poluotoka Krima.
                                    Stoga je odgovoran za aktivno podržavanje ili provođenje djelovanja ili politika kojima se podrivaju ili ugrožavaju teritorijalna cjelovitost, suverenitet i neovisnost Ukrajine, kao i stabilnost i sigurnost u Ukrajini.

                                    28.2.2022.

                                    688.

                                    Anton Vyacheslavovich KRASOVSKY
                                    (Антон Вячеславович КРАСОВСКИЙ),
                                    poznat i kao Anton Vyacheslavovich KUZNETSOV-KRASOVSKY (Антон Вячеславович КУЗНЕЦОВ-КРАСОВСКИЙ)

                                    Datum rođenja: 18.7.1975.
                                    Mjesto rođenja: Podolsk, Rusija
                                    Funkcija: aktivist, novinar, propagandist, voditelj talk showa„Antonimi” (The Antonyms) na RT-u, ruskom televizijskom kanalu koji financira država

                                    G. Anton Krasovsky je novinar, voditelj talk showa„Antonimi” (The Antonyms) na RT-u, ruskom televizijskom kanalu koji financira država. Širio je antiukrajinsku propagandu. Nazvao je Ukrajinu ruskim tlom i omalovažavao Ukrajince kao narod. Nadalje, prijetio je Ukrajini ruskom invazijom ako se Ukrajina iole približi pridruživanju NATO-u. Sugerirao je da bi takav postupak završio „oduzimanjem” ukrajinskog Ustava i njegovim „paljenjem na Hreščatiku”. Nadalje, sugerirao je da bi se Ukrajina trebala pripojiti Rusiji.
                                    Stoga je odgovoran za aktivno podržavanje ili provođenje djelovanja ili politika kojima se podrivaju ili ugrožavaju teritorijalna cjelovitost, suverenitet i neovisnost Ukrajine, kao i stabilnost i sigurnost u Ukrajini.

                                    28.2.2022.

                                    689.

                                    Arkady Viktorovich MAMONTOV
                                    (Аркадий Викторович МАМОНТОВ)

                                    Datum rođenja: 26.5.1962.
                                    Mjesto rođenja: Novosibirsk, Rusija
                                    Funkcija: televizijski novinar i moderator, voditelj televizijske emisije „Autorski program Arkadija Mamontova” (Author’s Program of Arkady Mamontov) na televizijskom kanalu Rossiya-1, autor dokumentarnih filmova

                                    G. Arkady Mamontov voditelj je televizijske emisije „Autorski program Arkadija Mamontova” (Author’s Program of Arkady Mamontov) i autor dokumentarnih filmova za rusku televiziju. Širio je antiukrajinsku propagandu.
                                    Režirao je propagandistički film u kojem se podupire nezakonito pripojenje Krima i Sevastopolja, u kojem je ukrajinsku vlast koja je prethodila nezakonitom pripojenju prikazao kao kaotičnu i anarhičnu. U svojem filmu oslikao je Ukrajinu kao središte neonacizma, fašizma, nacionalizma i antiruskog sentimenta. Preuveličao je ulogu krajnje desnih organizacija u Ukrajini. Optužio je Ukrajinu za diskriminatorne politike protiv ruske kulture i jezika u Ukrajini. Potkopavao je kredibilitet i legitimitet ukrajinskih vlasti sugerirajući da je Euromajdan bio državni udar nadahnut izvana te da ukrajinska vlada ovisi o Sjedinjenim Američkim Državama.
                                    Stoga je odgovoran za aktivno podržavanje ili provođenje djelovanja ili politika kojima se podrivaju ili ugrožavaju teritorijalna cjelovitost, suverenitet i neovisnost Ukrajine, kao i stabilnost i sigurnost u Ukrajini.

                                    28.2.2022.

                                    690.

                                    Sergei Mikhailovich PINCHUK
                                    (Сергей Михайлович ПИНЧУК)

                                    Datum rođenja: 26.7.1971.
                                    Mjesto rođenja: Sevastopolj, Ukrajinski SSR (sada Ukrajina)
                                    Funkcija: viceadmiral, prvi zamjenik glavnog zapovjednika crnomorske flote

                                    Sergey Pinchuk viceadmiral je i prvi zamjenik glavnog zapovjednika crnomorske flote, koja je pod zapovjedništvom južnog vojnog okruga ruskih oružanih snaga, i sudjeluje u vojnom djelovanju protiv Ukrajine.
                                    Od sredine listopada 2021. ruske vojne snage započele su dosad neviđeno povećanje vojne prisutnosti na ukrajinskoj granici i blizu nje te na okupiranom ukrajinskom Krimu. U tom pogledu mnogi promatrači i oblikovatelji politika izrazili su zabrinutost zbog moguće nove ruske invazije na Ukrajinu ili drugih agresivnih djelovanja. Snage crnomorske flote sudjelovale su u vojnim vježbama golemih razmjera u blizini ukrajinske granice i unutar njezinih granica.
                                    Nakon što je Vladimir Putin donio odluku o priznavanju takozvane „Narodne Republike Donjecka” i „Narodne Republike Luhanska”, vojnici južnog vojnog okruga stupili su na područje tih dviju samoproglašenih republika. Kada je Rusija 24. veljače 2022. pokrenula potpunu vojnu invaziju na Ukrajinu, ruske postrojbe iz crnomorske flote izvele su operaciju iskrcaja u Mariupolju i Odesi.
                                    Stoga je Sergei Pinchuk odgovoran za aktivno podržavanje ili provođenje djelovanja ili politika kojima se podrivaju ili ugrožavaju teritorijalna cjelovitost, suverenitet i neovisnost Ukrajine, kao i stabilnost i sigurnost u Ukrajini.

                                    28.2.2022.

                                    691.

                                    Alexey Yurevich AVDEEV
                                    (Алексей Юрьевич АВДЕЕВ)

                                    Datum rođenja: 17.5.1967.
                                    Mjesto rođenja: Taškent, SSSR (sadašnji Uzbekistan)
                                    Funkcija: general-pukovnik, zamjenik zapovjednika južnog vojnog okruga
                                    Spol: muški

                                    Alexey Avdeev zamjenik je zapovjednika južnog vojnog okruga, koji sudjeluje u vojnom djelovanju protiv Ukrajine.
                                    Ukrajina je nedavno postala glavna meta južnog vojnog okruga. Zbog toga je uspostavljena nova 8. armija te je povećana prisutnost južnog vojnog okruga na području nezakonito pripojenoga poluotoka Krima. Od sredine listopada 2021. ruske vojne snage započele su dosad neviđeno povećanje vojne prisutnosti na ukrajinskoj granici i blizu nje te na okupiranom ukrajinskom Krimu. U tom pogledu mnogi promatrači i oblikovatelji politika izrazili su zabrinutost zbog moguće nove ruske invazije na Ukrajinu ili drugih agresivnih djelovanja. Postrojbe južnog vojnog okruga provodile su vojne vježbe u područjima oko Ukrajine te su rasporedile artiljeriju i taktičke bataljune na poluotok Krim. Nakon što je Vladimir Putin donio odluku o priznavanju takozvane „Narodne Republike Donjecka” i „Narodne Republike Luhanska”, vojnici južnog vojnog okruga stupili su na područje tih dviju samoproglašenih republika. Južni vojni okrug također je nadgledao vojne vježbe oružanih snaga separatističkih „republika”.
                                    Stoga je Alexey Avdeev odgovoran za aktivno podržavanje ili provođenje djelovanja ili politika kojima se podrivaju ili ugrožavaju teritorijalna cjelovitost, suverenitet i neovisnost Ukrajine, kao i stabilnost i sigurnost u Ukrajini.

                                    28.2.2022.

                                    692.

                                    Rustam Usmanovich MURADOV
                                    (МУРАДОВ Рустам Усманович)

                                    Datum rođenja: 21.3.1973.
                                    Mjesto rođenja: Dagestan, Rusija
                                    Funkcija: general-pukovnik, zamjenik zapovjednika južnog vojnog okruga
                                    Spol: muški

                                    Rustam Muradov je general-pukovnik i zamjenik zapovjednika južnog vojnog okruga, koji sudjeluje u vojnom djelovanju protiv Ukrajine.
                                    Ukrajina je nedavno postala glavna meta južnog vojnog okruga. Zbog toga je uspostavljena nova 8. armija te je povećana prisutnost južnog vojnog okruga na području nezakonito pripojenoga poluotoka Krima. Od sredine listopada 2021. ruske vojne snage započele su dosad neviđeno povećanje vojne prisutnosti na ukrajinskoj granici i blizu nje te na okupiranom ukrajinskom Krimu. U tom pogledu mnogi promatrači i oblikovatelji politika izrazili su zabrinutost zbog moguće nove ruske invazije na Ukrajinu ili drugih agresivnih djelovanja. Postrojbe južnog vojnog okruga provodile su vojne vježbe u područjima oko Ukrajine te su rasporedile artiljeriju i taktičke bataljune na poluotok Krim. Južni vojni okrug također je nadgledao vojne vježbe oružanih snaga separatističkih „republika”. Nakon što je Vladimir Putin donio odluku o priznavanju takozvane „Narodne Republike Donjecka” i „Narodne Republike Luhanska”, vojnici južnog vojnog okruga stupili su na područje tih dviju samoproglašenih republika. Rusija je 24. veljače 2022. pokrenula potpunu vojnu invaziju na Ukrajinu.

                                    28.2.2022.

                                    Stoga je Rustam Muradov odgovoran za aktivno podržavanje ili provođenje djelovanja ili politika kojima se podrivaju ili ugrožavaju teritorijalna cjelovitost, suverenitet i neovisnost Ukrajine, kao i stabilnost i sigurnost u Ukrajini.

                                    693.

                                    Andrey Ivanovich SYCHEVOY
                                    (Андрей Иванович СЫЧЕВОЙ)

                                    Datum rođenja: 16.5.1969.
                                    Mjesto rođenja: selo Troitskaya, okrug Krymsky, područje Krasnodar, SSSR
                                    Funkcija: general-pukovnik, zapovjednik 8. gardijske kombinirane armije južnog vojnog okruga
                                    Spol: muški

                                    Andrey Sychevoy je general-pukovnik i zapovjednik 8. gardijske kombinirane armije južnog vojnog okruga, koji sudjeluje u vojnom djelovanju protiv Ukrajine.
                                    Ukrajina je nedavno postala glavna meta južnog vojnog okruga. Zbog toga je uspostavljena 8. armija te je povećana prisutnost južnog vojnog okruga na području nezakonito pripojenoga poluotoka Krima. Od sredine listopada 2021. ruske vojne snage započele su dosad neviđeno povećanje vojne prisutnosti na ukrajinskoj granici i blizu nje te na okupiranom ukrajinskom Krimu. U tom pogledu mnogi promatrači i oblikovatelji politika izrazili su zabrinutost zbog moguće nove ruske invazije na Ukrajinu ili drugih agresivnih djelovanja. Postrojbe južnog vojnog okruga provodile su vojne vježbe u područjima oko Ukrajine te su rasporedile artiljeriju i taktičke bataljune na poluotok Krim. Južni vojni okrug također je nadgledao vojne vježbe oružanih snaga separatističkih „republika”. Nakon što je Vladimir Putin donio odluku o priznavanju takozvane „Narodne Republike Donjecka” i „Narodne Republike Luhanska”, vojnici južnog vojnog okruga stupili su na područje tih dviju samoproglašenih republika. Rusija je 24. veljače 2022. pokrenula potpunu vojnu invaziju na Ukrajinu.

                                    28.2.2022.

                                    Stoga je Andrey Sychevoy odgovoran za aktivno podržavanje ili provođenje djelovanja ili politika kojima se podrivaju ili ugrožavaju teritorijalna cjelovitost, suverenitet i neovisnost Ukrajine, kao i stabilnost i sigurnost u Ukrajini.

                                    694.

                                    Gennady Nikolayevich TIMCHENKO
                                    (Геннадий Николаевич ТИМЧЕНКО)

                                    Funkcija: vlasnik privatne investicijske grupacije Volga Group
                                    Datum rođenja: 9.11.1952.
                                    Mjesto rođenja: Leninakan, Sovjetski Savez (sada: Gyumri, Armenija)
                                    Državljanstvo: armensko, rusko, finsko
                                    Spol: muški

                                    Gennady Timchenko dugogodišnji je poznanik predsjednika Ruske Federacije Vladimira Putina te ga se s više strana opisuje kao jednog od njegovih pouzdanika.
                                    Ostvaruje korist od svojih veza s ruskim donositeljima odluka. Osnivač je i dioničar investicijske grupacije Volga Group, koja raspolaže portfeljem ulaganja u ključnim sektorima ruskoga gospodarstva. Volga Group znatno doprinosi ruskom gospodarstvu i njegovu razvoju.
                                    Dioničar je i društva Bank Rossiya, koju se smatra osobnom bankom visokih dužnosnika Ruske Federacije. Od nezakonitog pripojenja Krima društvo Bank Rossiya otvorilo je podružnice diljem Krima i Sevastopolja, čime je konsolidiralo njihovu integraciju u Rusku Federaciju.
                                    Osim toga, Bank Rossiya ima znatne udjele u društvu National Media Group, koje nadzire televizijske postaje koje aktivno podupiru politike ruske vlade za destabilizaciju Ukrajine.

                                    28.2.2022.

                                    Stoga je odgovoran za podupiranje djelovanja i politika kojima se podrivaju teritorijalna cjelovitost, suverenitet i neovisnost Ukrajine.
                                    Odgovoran je i za pružanje financijske i materijalne potpore ruskim donositeljima odluka koji su odgovorni za pripojenje Krima i destabilizaciju Ukrajine te ostvarivanje koristi od svojih veza s njima.

                                    695.

                                    Alexey Alexandrovits MORDASCHOV
                                    (Алексей Александрович МОРДАШОВ)

                                    Funkcija: predsjednik upravnog odbora društava Severstal i Severgroup
                                    Datum rođenja: 26.9.1965.
                                    Mjesto rođenja: Cherepovets (Čerepovec), Rusija
                                    Državljanstvo: rusko
                                    Spol: muški
                                    Suradnici: Yuriy KOVALCHUK; Nikolay SHAMALOV

                                    Alexey Mordaschov ostvaruje korist od svojih veza s ruskim donositeljima odluka. Predsjednik je upravnog odbora društva Severgroup. To društvo ima udio u dionicama društva Bank Rossiya, koje se smatra osobnom bankom visokih dužnosnika Ruske Federacije. Taj je udio 2017. iznosio otprilike 5,4 %. Od nezakonitog pripojenja Krima društvo Bank Rossiya otvorilo je podružnice diljem Krima i Sevastopolja, čime je konsolidiralo njihovu integraciju u Rusku Federaciju.
                                    Osim toga, Severgroup ima znatne udjele u društvu National Media Group koje nadzire televizijske postaje koje aktivno podupiru politike ruske vlade za destabilizaciju Ukrajine.
                                    Nadalje, Severgroup ima u vlasništvu društvo JSC Power machines koje je odgovorno za prodaju četiriju vjetroturbina okupiranom poluotoku Krimu.

                                    28.2.2022.

                                    Stoga je odgovoran za podupiranje djelovanja i politika kojima se podrivaju teritorijalna cjelovitost, suverenitet i neovisnost Ukrajine.
                                    Odgovoran je i za pružanje financijske i materijalne potpore ruskim donositeljima odluka koji su odgovorni za pripojenje Krima i destabilizaciju Ukrajine te ostvarivanje koristi od svojih veza s njima.

                                    696.

                                    Peter Mikhaylovich FRADKOV
                                    (Петр Михайлович ФРАДКОВ)

                                    Funkcija: predsjednik upravnog odbora društva PJSC Promsvyazbank
                                    Datum rođenja: 7.2.1978.
                                    Mjesto rođenja: Moskva, Rusija
                                    Spol: muški

                                    Petr Fradkov predsjednik je upravnog odbora društva PJSC Promsvyazbank i jedinog izvršnog tijela te banke. Promsvyazbank ruska je državna banka, koja pruža financijsku potporu ruskom obrambenom sektoru i ruskoj vojsci, koja je odgovorna za masovno raspoređivanje ruskih postrojbi duž granice s Ukrajinom i prisutnost ruskih postrojbi na poluotoku Krimu.
                                    Promsvyazbank prima izravne upute od predsjednika Ruske Federacije Vladimira Putina i stoga pruža financijsku i materijalnu potporu ruskim donositeljima odluka koji su odgovorni za destabilizaciju Ukrajine i nezakonito pripojenje Krima.
                                    Promsvyazbank djeluje na poluotoku Krimu.
                                    Stoga je, kao predsjednik upravnog odbora društva Promsvyazbank, odgovoran za podupiranje djelovanja i politika kojima se podrivaju teritorijalna cjelovitost, suverenitet i neovisnost Ukrajine.

                                    28.2.2022.

                        2.

                        Subjekti

                                    Ime

                                    Identifikacijski podaci

                                    Obrazloženje

                                    Datum uvrštenja

                                    56.

                                    Gas Industry Insurance Company SOGAZ
                                    (Акционерное общество «Страховое общество газовой промышленности» АО «СОГАЗ»)

                                    Adresa: Sakharov boulevard 10, Moscow, 107078, Russian Federation
                                    Telefon:
                                    +7 8(495) 234-44-24
                                    +7 8 800 333 0 888
                                    Internetska stranica: https://sogaz.ru
                                    E-adresa: sogaz@sogaz.ru; cf@sogaz.ru

                                    Dioničko društvo Gas Industry Insurance Company SOGAZ osiguralo je izgradnju željezničke infrastrukture kojom su povezani most preko Kerčkih vrata i luka Taman te je reosiguralo izgradnju mosta preko Kerčkih vrata. Stoga je taj subjekt podupirao konsolidaciju pripojenja nezakonito pripojenog poluotoka Krima Ruskoj Federaciji, čime su se dodatno podrivali teritorijalna cjelovitost, suverenitet i neovisnost Ukrajine.

                                    28.2.2022.”


               1.3.2022

               HR

               Službeni list Europske unije

               C 99/362

      P9_TA(2021)0354
      Brojčani sastav posebnih odbora i Istražnog odbora
      Odluka Europskog parlamenta od 8. srpnja 2021. o brojčanom sastavu posebnih odbora i Istražnog odbora (2021/2802(RSO))
      (2022/C 99/45)

         Europski parlament,

                  —

                  uzimajući u obzir Prijedlog odluke Konferencije predsjednika,

                  —

                  uzimajući u obzir svoju odluku od 18. lipnja 2020. o osnivanju, nadležnostima, brojčanom sastavu i trajanju mandata Posebnog odbora za borbu protiv raka (1),

                  —

                  uzimajući u obzir svoju odluku od 18. lipnja 2020. o osnivanju, nadležnostima, brojčanom sastavu i trajanju mandata Posebnog odbora za vanjsko uplitanje u sve demokratske procese u Europskoj uniji, uključujući dezinformiranje (2),

                  —

                  uzimajući u obzir svoju odluku od 18. lipnja 2020. o osnivanju, nadležnostima, brojčanom sastavu i trajanju mandata Posebnog odbora za umjetnu inteligenciju u digitalnom dobu (3),

                  —

                  uzimajući u obzir svoju odluku od 19. lipnja 2020. o osnivanju, nadležnostima, brojčanom sastavu i trajanju mandata Istražnog odbora za ispitivanje navodnih kršenja i nepravilnosti u primjeni prava Unije u području zaštite životinja tijekom prijevoza unutar Unije i izvan nje (4),

                  —

                  uzimajući u obzir članke 207. i 208. Poslovnika,

                  1.

                  donosi odluku da je broj članova posebnih odbora i Istražnog odbora kako slijedi:

                              —

                              Posebni odbor za borbu protiv raka: 34 člana,

                              —

                              Posebni odbor za vanjsko uplitanje u sve demokratske procese u Europskoj uniji, uključujući dezinformiranje: 34 člana,

                              —

                              Posebni odbor za umjetnu inteligenciju u digitalnom dobu: 34 člana,

                              —

                              Istražni odbor za zaštitu životinja tijekom prijevoza u EU-u i izvan njega: 31 član;

                  2.

                  nalaže svom predsjedniku da ovu Odluku proslijedi Vijeću i Komisiji radi obavijesti.

         (1)  Usvojeni tekstovi, P9_TA(2020)0160.

         (2)  Usvojeni tekstovi, P9_TA(2020)0161.

         (3)  Usvojeni tekstovi, P9_TA(2020)0162.

         (4)  Usvojeni tekstovi, P9_TA(2020)0163.


                  1.3.2022

                  HR

                  Službeni list Europske unije

                  C 99/226

         P9_TA(2021)0330
         Izmjene Poslovnika Europskog parlamenta
         Odluka Europskog parlamenta od 7. srpnja 2021. o izmjeni članaka 99., 197., 213., 214., 222., 223., 230. i 235. i Priloga V. Poslovnika Europskog parlamenta i o umetanju novog članka 106.a (2021/2048(REG))
         (2022/C 99/26)

            Europski parlament,

                     —

                     uzimajući u obzir članke 236. i 237. Poslovnika,

                     —

                     uzimajući u obzir izvješće Odbora za ustavna pitanja (A9-0214/2021),

            1.

               odlučuje u Poslovnik unijeti niže navedenu izmjenu;

            2.
            odlučuje da izmjene stupaju na snagu prvoga dana sjednice Parlamenta koja slijedi nakon sjednice na kojoj su usvojene, uz sljedeće iznimke:

                        (a)

                        izmjena članka 213. stavka 1. o rodnoj raznolikosti, koja stupa na snagu na dan otvorenja prvog zasjedanja nakon sljedećih izbora za Europski parlament, koji će se održati 2024. godine;

                        (b)

                        izmjena članka 223. o predsjedništvima izaslanstava stupa na snagu na dan otvaranja prve sjednice nakon sljedećih izbora za Europski parlament, koji će se održati 2024. godine;

            3.

               nalaže svojem predsjedniku da ovu Odluku proslijedi Vijeću i Komisiji radi obavijesti.

            Amandman 1

            Poslovnik Europskog parlamenta

            Članak 99.

                        Tekst na snazi

                        Izmjena

                     Odredbe o postupku davanja razrješnice Komisiji u odnosu na izvršenje proračuna u skladu s financijskim odredbama Ugovora o funkcioniranju Europske unije i Uredbe (EU, Euratom)
                           br. 966
                        /
                           2012
                         Europskog parlamenta i Vijeća (1) („Financijska uredba”) priložene su ovom Poslovniku.

                     Odredbe o postupku davanja razrješnice Komisiji u odnosu na izvršenje proračuna u skladu s financijskim odredbama Ugovora o funkcioniranju Europske unije i Uredbe (EU, Euratom)
                           2018
                        /
                           1046
                         Europskog parlamenta i Vijeća (1) („Financijska uredba”) priložene su ovom Poslovniku.

            Amandman 2

            Poslovnik Europskog parlamenta

            Članak 106.a (novi)

                        Tekst na snazi

                        Izmjena

                           Članak 106.a

                           Postupak za iznošenje stajališta Parlamenta o osnivanju ili produljenju skrbničkih fondova Unije za vanjska djelovanja

                              1.

                              Ako se Komisija savjetuje s Parlamentom o svojoj namjeri da osnuje ili produlji skrbnički fond za djelovanja za pomoć u nuždi i nakon nje u skladu s člankom 234. stavkom 1. trećim podstavkom ili člankom 234. stavkom 5. prvim podstavkom Financijske uredbe, nadležni odbor sastavlja nacrt preporuka.

                           Taj nacrt preporuka može uključivati posebne preporuke Komisiji u vezi s pojedinostima skrbničkog fonda, kao što su ciljevi koje bi trebao ostvariti ili način na koji bi trebao djelovati.

                           Članak 118. stavci od 2. do 6. primjenjuju se mutatis mutandis.

                              2.

                              Ako Komisija zatraži od Parlamenta da odobri nacrt odluke o osnivanju ili produljenju skrbničkog fonda za tematska djelovanja u skladu s člankom 234. stavkom 1. četvrtim podstavkom ili člankom 234. stavkom 5. prvim podstavkom Financijske uredbe, nadležni odbor priprema preporuku za odobrenje ili odbijanje nacrta odluke.

                           Članak 105. stavci od 1. do 4. primjenjuju se mutatis mutandis.

                              3.

                              Zastupnici ili klub/klubovi zastupnika koji dosežu barem srednji prag ili nadležni odbor mogu Parlamentu podnijeti prijedlog rezolucije kojim se od Komisije traži da prekine odobravanje sredstava za određeni skrbnički fond Unije ili da revidira osnivački sporazum u cilju likvidacije skrbničkog fonda Unije, u skladu s člankom 234. stavkom 5. drugim podstavkom Financijske uredbe.

            Amandman 3

            Poslovnik Europskog parlamenta

            Članak 197.

                        Tekst na snazi

                        Izmjena

                           Članak 197.

                           Briše se.

                           Prijedlog za proglašavanje predmeta nedopuštenim

                              1.

                              Klub zastupnika ili zastupnici koji dosežu barem niski prag na početku rasprave o određenoj točki dnevnog reda mogu predložiti da se predmet proglasi nedopuštenim. O tom prijedlogu glasuje se odmah.

                           Namjera da se predmet proglasi nedopuštenim priopćava se predsjedniku najmanje 24 sata ranije, o čemu on odmah obavještava Parlament.

                              2.

                              Ako je prijedlog prihvaćen, Parlament odmah prelazi na sljedeću točku dnevnog reda.

            Amandman 4

            Poslovnik Europskog parlamenta

            Članak 213. – stavak 1.

                        Tekst na snazi

                        Izmjena

                        1.   Nakon što su članovi odbora imenovani u skladu s člankom 209., te iznova nakon dvije i pol godine, odbor na prvoj sjednici bira Predsjedništvo koje se sastoji od predsjednika i potpredsjednika, izabranih između punopravnih članova tog odbora odvojenim glasovanjem. O broju potpredsjednika koji će biti izabrani odlučuje Parlament na prijedlog Konferencije predsjednika. Sastav predsjedništva svakog odbora mora odražavati raznolikost Parlamenta
                              ; nije dozvoljeno da predsjedništvo bude sastavljeno isključivo od muškaraca ili isključivo od žena ili da su svi potpredsjednici
                            iz iste države članice.

                        1.   Nakon što su članovi odbora imenovani u skladu s člankom 209., te iznova nakon dvije i pol godine, odbor na prvoj sjednici bira Predsjedništvo koje se sastoji od predsjednika i potpredsjednika, izabranih između punopravnih članova tog odbora odvojenim glasovanjem. O broju potpredsjednika koji će biti izabrani odlučuje Parlament na prijedlog Konferencije predsjednika. Sastav predsjedništva svakog odbora mora odražavati raznolikost Parlamenta.
                              Predsjednik i prvi potpredsjednik odbora ne smiju biti istog spola. Rodna ravnoteža također se primjenjuje na druge članove Predsjedništva. Nije dozvoljeno da svi članovi predsjedništva budu
                            iz iste države članice.

            Amandman 6

            Poslovnik Europskog parlamenta

            Članak 214. – stavak 2. – podstavak 4.

                        Tekst na snazi

                        Izmjena

                     Predsjednik priopćava odboru sve odluke i preporuke koordinatora, koje se smatraju usvojenima ako nisu osporene. Navode se u zapisniku sa sjednice odbora.

                     Predsjednik priopćava odboru sve odluke i preporuke koordinatora, koje se smatraju usvojenima ako nisu osporene.
                           U slučaju osporavanja odbor glasuje običnom većinom. Te odluke i preporuke
                         navode se u zapisniku sa sjednice odbora.

            Amandman 7

            Poslovnik Europskog parlamenta

            Članak 222. – stavak 1. – uvodni dio

                        Tekst na snazi

                        Izmjena

                        1.   Nakon što Komisija u skladu s člankom
                              10
                           . stavkom 1.
                              točkom (a)
                            Uredbe (EU)
                              br. 211
                           /
                              2011
                            Europskog parlamenta i Vijeća (1) objavi
                              inicijativu
                            građana u odgovarajućem registru predsjednik Europskog parlamenta, na prijedlog predsjednika Konferencije predsjednika odbora:

                        1.   Nakon što Komisija u skladu s člankom
                              14
                           . stavkom 1. Uredbe (EU)
                              2019
                           /
                              788
                            Europskog parlamenta i Vijeća (1) objavi
                              obavijest o inicijativi
                            građana u odgovarajućem registru predsjednik Europskog parlamenta, na prijedlog predsjednika Konferencije predsjednika odbora:

            Amandman 8

            Poslovnik Europskog parlamenta

            Članak 222. – stavak 1. – točka a

                        Tekst na snazi

                        Izmjena

                                 (a)

                                 zadužuje odbor nadležan za dotično pitanje u skladu s Prilogom VI. za organizaciju javnog saslušanja iz članka
                                       11
                                    . Uredbe (EU)
                                       br. 211
                                    /
                                       2011
                                    ; odbor nadležan za predstavke automatski se pridružuje u skladu s člankom 57.;

                                 (a)

                                 zadužuje odbor nadležan za dotično pitanje u skladu s Prilogom VI. za organizaciju javnog saslušanja iz članka
                                       14. stavka 2
                                    . Uredbe (EU)
                                       2019
                                    /
                                       788
                                    ; odbor nadležan za predstavke automatski se pridružuje u skladu s člankom 57.;

            Amandman 9

            Poslovnik Europskog parlamenta

            Članak 222. – stavak 1. – točka b

                        Tekst na snazi

                        Izmjena

                                 (b)

                                 može, u slučaju da se dvije ili više inicijativa građana
                                       objavljenih
                                     u odgovarajućem registru u skladu s člankom
                                       10
                                    . stavkom 1.
                                       točkom (a)
                                     Uredbe (EU)
                                       br. 211
                                    /
                                       2011
                                     bave sličnim pitanjima, nakon savjetovanja s organizatorima odlučiti da se organizira zajedničko javno saslušanje na kojem će se o svim uključenim inicijativama građana ravnopravno raspravljati.

                                 (b)

                                 može, u slučaju da se dvije ili više inicijativa građana
                                       za koje su obavijesti objavljene
                                     u odgovarajućem registru u skladu s člankom
                                       14
                                    . stavkom 1. Uredbe (EU)
                                       2019
                                    /
                                       788
                                     bave sličnim pitanjima, nakon savjetovanja s organizatorima odlučiti da se organizira zajedničko javno saslušanje na kojem će se o svim uključenim inicijativama građana ravnopravno raspravljati.

            Amandman 10

            Poslovnik Europskog parlamenta

            Članak 222. – stavak 2. – točka a

                        Tekst na snazi

                        Izmjena

                                 (a)

                                 utvrđuje je li Komisija primila
                                       organizatore
                                     na odgovarajućoj razini u skladu s člankom
                                       10
                                    . stavkom 1.
                                       točkom (b)
                                     Uredbe (EU)
                                       br. 211
                                    /
                                       2011
                                    ;

                                 (a)

                                 utvrđuje je li Komisija primila
                                       skupinu organizatora
                                     na odgovarajućoj razini u skladu s člankom
                                       15
                                    . stavkom 1. Uredbe (EU)
                                       2019
                                    /
                                       788
                                    ;

            Amandman 11

            Poslovnik Europskog parlamenta

            Članak 222. – stavak 3.

                        Tekst na snazi

                        Izmjena

                        3.   Predsjednik odbora nadležnog za predmet saziva javno saslušanje na odgovarajući datum u roku od tri mjeseca od predaje inicijative Komisiji u skladu s člankom
                              9
                           . Uredbe (EU)
                              br. 211
                           /
                              2011
                           .

                        3.   Predsjednik odbora nadležnog za predmet saziva javno saslušanje na odgovarajući datum u roku od tri mjeseca od predaje inicijative Komisiji u skladu s člankom
                              13
                           . Uredbe (EU)
                              2019
                           /
                              788
                           .

            Amandman 12

            Poslovnik Europskog parlamenta

            Članak 222. – stavak 4. – podstavak 2.

                        Tekst na snazi

                        Izmjena

                     Odbor nadležan za predmet poziva skupinu predstavnika organizatora, uključujući barem jednu kontaktnu osobu navedenu u članku
                           3
                        . stavku
                           2
                        .
                           drugom
                         podstavku Uredbe (EU)
                           br. 211
                        /
                           2011
                        , da na saslušanju predstave inicijativu.

                     Odbor nadležan za predmet poziva skupinu predstavnika organizatora, uključujući barem jednu kontaktnu osobu navedenu u članku
                           5
                        . stavku
                           3
                        .
                           prvom
                         podstavku Uredbe (EU)
                           2019
                        /
                           788
                        , da na saslušanju predstave inicijativu.

            Amandman 13

            Poslovnik Europskog parlamenta

            Članak 222. – stavak 8.

                        Tekst na snazi

                        Izmjena

                        8.   Parlament održava raspravu o inicijativi građana
                              objavljenoj
                            u odgovarajućem registru u skladu s člankom
                              10
                           . stavkom 1.
                              točkom (a)
                            Uredbe (EU)
                              br. 211
                           /
                              2011
                            na sjednici nakon javnog saslušanja i u trenutku stavljanja rasprave na dnevni red odlučuje hoće li raspravu zaključiti rezolucijom. Raspravu ne zaključuje rezolucijom ako je izvješće o istom ili sličnom predmetu predviđeno za istu ili sljedeću sjednicu, osim ako predsjednik zbog iznimnih razloga ne predloži drukčije. Ako Parlament odluči zaključiti raspravu rezolucijom, odbor nadležan za taj predmet, klub zastupnika ili zastupnici koji dosežu barem niski prag mogu podnijeti prijedlog rezolucije. Članak 132. stavci od 3. do 8. u vezi s podnošenjem prijedloga rezolucija i glasovanjem o njima primjenjuju se mutatis mutandis.

                        8.   Parlament održava raspravu o inicijativi građana
                              za koju je obavijest objavljena
                            u odgovarajućem registru u skladu s člankom
                              14
                           . stavkom 1. Uredbe (EU)
                              2019
                           /
                              788
                            na sjednici nakon javnog saslušanja i u trenutku stavljanja rasprave na dnevni red odlučuje hoće li raspravu zaključiti rezolucijom. Raspravu ne zaključuje rezolucijom ako je izvješće o istom ili sličnom predmetu predviđeno za istu ili sljedeću sjednicu, osim ako predsjednik zbog iznimnih razloga ne predloži drukčije. Ako Parlament odluči zaključiti raspravu rezolucijom, odbor nadležan za taj predmet, klub zastupnika ili zastupnici koji dosežu barem niski prag mogu podnijeti prijedlog rezolucije. Članak 132. stavci od 3. do 8. u vezi s podnošenjem prijedloga rezolucija i glasovanjem o njima primjenjuju se mutatis mutandis.

            Amandman 14

            Poslovnik Europskog parlamenta

            Članak 223. – stavak 3.

                        Tekst na snazi

                        Izmjena

                        3.   Predsjedništva izaslanstava osnivaju se u skladu s postupkom utvrđenim člankom 213. koji se primjenjuje na
                              stalne odbore
                           .

                        3.   Predsjedništva izaslanstava osnivaju se u skladu s postupkom utvrđenim člankom 213. koji se primjenjuje na
                              predsjedništva odbora
                           .
                              Međutim, članovi predsjedništva izaslanstava biraju se na razdoblje trajanja parlamentarnog saziva.

            Amandman 15

            Poslovnik Europskog parlamenta

            Članak 230. – stavak 1.

                        Tekst na snazi

                        Izmjena

                        1.   Kad Europski parlament zaprimi obavijest da je Europska komisija pozvana da podnese zakonodavni prijedlog u skladu s odredbama članka 11. stavka 4. Ugovora o Europskoj uniji i u skladu s Uredbom (EU)
                              br. 211
                           /
                              2011
                           , Odbor za predstavke utvrđuje je li vjerojatno da će to utjecati na njegov rad, te, ako je potrebno, obavještava podnositelja predstavke o srodnoj temi.

                        1.   Kad Europski parlament zaprimi obavijest da je Europska komisija pozvana da podnese zakonodavni prijedlog u skladu s odredbama članka 11. stavka 4. Ugovora o Europskoj uniji i u skladu s Uredbom (EU)
                              2019
                           /
                              788
                           , Odbor za predstavke utvrđuje je li vjerojatno da će to utjecati na njegov rad, te, ako je potrebno, obavještava podnositelja predstavke o srodnoj temi.

            Amandman 16

            Poslovnik Europskog parlamenta

            Članak 230. – stavak 2.

                        Tekst na snazi

                        Izmjena

                        2.   Predložene inicijative građana koje su prijavljene u skladu s člankom
                              4
                           . Uredbe (EU)
                              br. 211
                           /
                              2011
                           , ali koje ne mogu biti podnesene Komisiji u skladu s člankom
                              9
                           . te iste Uredbe jer nisu poštovani svi navedeni relevantni postupci i uvjeti može razmotriti odbor nadležan za predstavke ako smatra da ih treba dodatno razmotriti. Članci 226., 227., 228. i 229. primjenjuju se mutatis mutandis.

                        2.   Predložene inicijative građana koje su prijavljene u skladu s člankom
                              6
                           . Uredbe (EU)
                              2019
                           /
                              788
                           , ali koje ne mogu biti podnesene Komisiji u skladu s člankom
                              13
                           . te iste Uredbe jer nisu poštovani svi navedeni relevantni postupci i uvjeti može razmotriti odbor nadležan za predstavke ako smatra da ih treba dodatno razmotriti. Članci 226., 227., 228. i 229. primjenjuju se mutatis mutandis.

            Amandman 17

            Poslovnik Europskog parlamenta

            Članak 235. – stavak 1. – podstavak 1.

                        Tekst na snazi

                        Izmjena

                        1.   Ako Parlament u skladu s člankom
                              65
                           . stavkom 1. Financijske uredbe odluči zadržati pravo odobravanja rashoda, on djeluje putem svojega Predsjedništva.

                        1.   Ako Parlament u skladu s člankom
                              73
                           . stavkom 1. Financijske uredbe odluči zadržati pravo odobravanja rashoda, on djeluje putem svojega Predsjedništva.

            Amandman 18

            Poslovnik Europskog parlamenta

            Prilog V. – članak 2. – stavak 1.

                        Tekst na snazi

                        Izmjena

                        1.   Parlament u skladu s financijskom uredbom razmatra izvješće nadležnog odbora o razrješnici do
                              30
                           .
                              travnja
                            godine koja slijedi nakon usvajanja godišnjeg izvješća Revizorskog suda.

                        1.   Parlament u skladu s financijskom uredbom razmatra izvješće nadležnog odbora o razrješnici do
                              15
                           .
                              svibnja
                            godine koja slijedi nakon usvajanja godišnjeg izvješća Revizorskog suda.

            (1)  Uredba (EU, Euratom)
               br. 966
            /
               2012
             Europskog parlamenta i Vijeća od
               25
            .
               listopada 2012
            . o financijskim pravilima koja se primjenjuju na opći proračun Unije i
               o
             stavljanju izvan snage Uredbe
               Vijeća
             (
               EZ
            , Euratom) br.
               1605
            /
               2002
             (SL L
                  298
               ,
                  26
               .
                  10
               .
                  2012
               ., str. 1.).

            (1)  Uredba (EU, Euratom)
               2018
            /
               1046
             Europskog parlamenta i Vijeća od
               18
            .
               srpnja 2018
            . o financijskim pravilima koja se primjenjuju na opći proračun Unije
               , o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014
             i
               Odluke br. 541/2014/EU te o
             stavljanju izvan snage Uredbe (
               EU
            , Euratom) br.
               966
            /
               2012
             (SL L
                  193
               ,
                  30
               .
                  7
               .
                  2018
               ., str. 1.).

            (1)  Uredba (EU)
               br. 211
            /
               2011
             Europskog parlamenta i Vijeća od
               16
            .
               veljače 2011
            . o građanskoj inicijativi (SL L
                  65
               ,
                  11
               .
                  3
               .
                  2011
               ., str.
                  1
               .).

            (1)  Uredba (EU)
               2019
            /
               788
             Europskog parlamenta i Vijeća od
               17
            .
               travnja 2019
            . o
               europskoj
             građanskoj inicijativi (SL L
                  130
               ,
                  17
               .
                  5
               .
                  2019
               ., str.
                  55
               .).


title: Odluka Vijeća od 24. veljače 2022. o donošenju stajališta Vijeća o nacrtu izmjene proračuna br. 1 Europske unije za financijsku godinu 2022. 2022/C 102/03

text:
                  2.3.2022

                  HR

                  Službeni list Europske unije

                  C 102/3

         ODLUKA VIJEĆA
         od 24. veljače 2022.
         o donošenju stajališta Vijeća o nacrtu izmjene proračuna br. 1 Europske unije za financijsku godinu 2022.
         (2022/C 102/03)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegov članak 106.A,
         uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (1), a posebno njezin članak 44.,
         budući da:

                     —

                     proračun Unije za financijsku godinu 2022. konačno je donesen 24. studenoga 2021. (2),

                     —

                     Komisija je 28. siječnja 2022. podnijela prijedlog koji sadrži nacrt izmjene proračuna br. 1 za opći proračun za financijsku godinu 2022.,

                     —

                     donošenje komunikacije o prilagodbi višegodišnjeg financijskog okvira i donošenje navedene izmjene proračuna br. 1 za opći proračun za 2022. nužan su uvjet kako bi se u 2022. proveli svi programi koji nisu doneseni u 2021., s pomoću prvog obroka proračunskih obveza i plaćanja pretfinanciranja u okviru tih programa. Taj postupak reprogramiranja odnosi se na svih 27 država članica. Vijeće treba bez odgode pristupiti donošenju svojeg stajališta o nacrtu izmjene proračuna br. 1 za opći proračun za 2022. kako bi se time izbjegla daljnja kašnjenja u provedbi programâ. Stoga se smatra opravdanim predvidjeti iznimku od roka od osam tjedana iz članka 4. Protokola br. 1 o ulozi nacionalnih parlamenata u Europskoj uniji, priloženog Ugovoru o Europskoj uniji, Ugovoru o funkcioniranju Europske unije i Ugovoru o osnivanju Europske zajednice za atomsku energiju.

               ODLUČILO JE:

            Jedini članak
            Stajalište Vijeća o nacrtu izmjene proračuna br. 1 Europske unije za financijsku godinu 2022. doneseno je 24. veljače 2022.
            Cjeloviti tekst dostupan je za čitanje ili preuzimanje na internetskim stranicama Vijeća: https://www.consilium.europa.eu/.

            Sastavljeno u Bruxellesu 24. veljače 2022.

                  Za Vijeće

                  Predsjednica

               A. PANNIER-RUNACHER

            (1)  SL L 193, 30.7.2018., str. 1.

            (2)  SL L 45, 24.2.2022., str. 1.